als_Latn dik_Latn sag_Latn
Norman Atlantic mori zjarr nga një qark elektrik
Shkaku i zjarrit që përfshiu tragetin Norman Atlantic, mendohet të jetë një qark elektrik, si pasojë e shumë kamionëve frigoriferë të lidhur me kabinën elektrike të tragetit.
Politiko
E Diel, 4 Janar 2015 | 12:38
0 Komente.
Shkaku i zjarrit që përfshiu tragetin Norman Atlantic, mendohet të jetë një qark elektrik, si pasojë e shumë kamionëve frigoriferë të lidhur me kabinën elektrike të tragetit.
Këto dyshime të ngritura nga hetuesit italianë, lindën menjëherë pas dëshmisë së kapitenit të tragetit Argilio Giacomazzi, i cili foli për një ngarkesë të tepërt të kamionëve frigoriferë në anije, që sipas tij ishin shumë më shumë nga kapaciteti i anijes.
Kapiteni Argilio Giacomazzi, i cili zbriti i fundit nga bordi i anijes nën flakë, ka rrëfyer se në të ka pasur shumë mjete të tilla, ndoshta më shumë se që lejohej të transportoheshin.
Inspektimi i dytë e hetuesve në Norman Atlantic, ka përfunduar dhe asnjë trup nuk është gjetur. Një zonë është inspektuar deri tani, ndërkohë që mbetet edhe një tjetër pjesë e anijes, nga e cila nuk përjashtohet mundësia për gjetjen e ndonjë viktime, përveç 11 trupave që i janë nënshtruar ekspertizës.
Brenda anijes temperatura është ende shumë e lartë, në disa vende i kalon 180 gradë. Anija mund të transferohet në Bari, por së pari duhet të përcaktohet nëse ka kushte për tërheqjen e anijes dhe nëse ajo mund të qëndrojë në Bari për kohën e nevojshme.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn